CELEX: 31985R2850
Language: el
Date: 1985-10-11 00:00:00
Title: Κανονισμός (ΕΟΚ) αριθ. 2850/85 της Επιτροπής της 11ης Οκτωβρίου 1985 που τροποποιεί τον κανονισμό (ΕΟΚ) αριθ. 1059/83 σχετικά με τα συμφωνητικά αποθεματοποίησης για τον επιτραπέζιο οίνο, το γλεύκος σταφυλής, το συμπυκνωμένο γλεύκος σταφυλής και το διορθωμένο γλεύκος σταφυλής

Avis juridique important

|

31985R2850

Κανονισμός (ΕΟΚ) αριθ. 2850/85 της Επιτροπής της 11ης Οκτωβρίου 1985 που τροποποιεί τον κανονισμό (ΕΟΚ) αριθ. 1059/83 σχετικά με τα συμφωνητικά αποθεματοποίησης για τον επιτραπέζιο οίνο, το γλεύκος σταφυλής, το συμπυκνωμένο γλεύκος σταφυλής και το διορθωμένο γλεύκος σταφυλής  

Επίσημη Εφημερίδα αριθ. L 270 της 12/10/1985 σ. 0006 - 0006 Φινλανδική ειδική έκδοση: Κεφάλαιο 3 τόμος 19 σ. 0189  Ισπανική ειδική έκδοση: Κεφάλαιο 03 τόμος 38 σ. 0045  Σουηδική ειδική έκδοση: Κεφάλαιο 3 τόμος 19 σ. 0189  Πορτογαλική ειδική έκδοση : Κεφάλαιο 03 τόμος 38 σ. 0045 

***** ΚΑΝΟΝΙΣΜΟΣ (ΕΟΚ) αριθ. 2850/85 ΤΗΣ ΕΠΙΤΡΟΠΗΣ  της 11ης Οκτωβρίου 1985  που τροποποιεί του κανονισμό (ΕΟΚ) αριθ. 1059/83 σχετικά με τα συμφωνητικά αποθεματοποίησης για τον επιτραπέζιο οίνο, το γλεύκος σταφυλής, το συμπυκνωμένο γλεύκος σταφυλής και το διορθωμένο συμπυκνωμένο γλεύκος σταφυλής  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 798/85 (2), και ιδίως το άρθρο 7 παράγραφος 4,  Εκτιμώντας:  ότι το άρθρο 7 παράγραφος 4 του κανονισμού (ΕΟΚ) αριθ. 337/79 προβλέπει ότι είναι δυνατό να αποφασισθεί τα γλεύκη σταφυλής που αποτελούν αντικείμενο συμφωνητικού μακροπρόθεσμης αποθεματοποίησης να υποστούν, εξ ολοκλήρου ή εν μέρει, μεταποίηση σε συμπυκνωμένα γλεύκη σταφυλής ή σε διορθωμένα συμπυκνωμένα γλεύκη σταφυλής κατά τη διάρκεια ισχύος του συμφωνητικού· ότι, βάσει του άρθρου 10 παράγραφος 1 του κανονισμού (ΕΟΚ) αριθ. 1059/83 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1997/84 (4), έχει επιτραπεί η μεταποίηση αυτή·  ότι είναι σκόπιμο να ορισθεί ότι επιτρέπεται επίσης η μεταποίηση των συμπυκνωμένων γλευκών σταφυλής σε διορθωμένα συμπυκνωμένα γλεύκη σταφυλής, εφόσον το συμπυκνωμένο γλεύκος σταφυλής είναι ενδιάμεση φάση στη διαδικασία παρασκευής διορθωμένων συμπυκνωμένων γλευκών σταφυλής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα άρθρο 10 παράγραφος 1 του κανονισμού (ΕΟΚ) αριθ. 1059/83 συμπληρώνεται από το ακόλουθο εδάφιο:  «Οι παραγωγοί που έχουν συνάψει συμφωνητικό μακροπρόθεσμης αποθεματοποίησης για συμπυκνωμένα γλεύκη σταφυλής μπορούν να μεταποιήσουν, εξ ολοκλήρου ή εν μέρει, τα προϊόντα αυτά σε διορθωμένα συμπυκνωμένα γλεύκη σταφυλής κατά την περίοδο ισχύος του συμφωνητικού.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Οκτωβρίου 1985.  Για την Επιτροπή  Frans ANDRIESSEN  Αντιπρόεδρος